b'\n_START_ARTICLE_\nExpansiune (jocuri video)\n_START_PARAGRAPH_\nO expansiune (numit\xc4\x83 de asemenea extensiune, pachet de expansiune/extensiune sau add-on) este o ad\xc4\x83ugare de material virtual/video unui joc video existent. Aceast\xc4\x83 suplimentare ofer\xc4\x83 de obicei noi zone de joc, arme, obiecte \xc8\x99i/sau o poveste extins\xc4\x83 la un joc complet \xc8\x99i deja lansat._NEWLINE_Extensiunile sunt \xc3\xaen general proiectate de c\xc4\x83tre creatorul original (dezvoltatorii de jocuri video), dar uneori \xc3\xaen contractul de dezvoltare al add-on-ului este inclus\xc4\x83 o companie ter\xc8\x9b\xc4\x83, precum \xc3\xaen cazul extensiunii Lord of Destruction pentru jocul Diablo II. Dezvoltatorul jocului original trebuie de obicei s\xc4\x83 se implice \xc3\xaen crearea expansiunii. Una dintre primele extensiuni \xc3\xaen istoria jocurilor pe calculator este Wing Commander: The Secret Missions, publicat\xc4\x83 \xc3\xaen 1991.'